Xριστούγεννα Xριστούγεννα πρώτη γιορτή του χρόνου
εβγάτε δέτε μάθετε πως ο Xριστός γεννιέται
γεννιέται κι αναθρέφεται στο μέλι και στο γάλα
το μέλι τρώνε οι άρχοντες το γάλα οι αφεντάδες
και το μελισσοβότανο να λούζονται οι κυράδες.
Kυρά καλή κυρά χρυσή κυρά μ’ ευτυχισμένη
κυρά μου τον υγιόκα σου και τον πρώτον τον γιο σου
τον έλουζες τον χτένιζες και στο σχολειό τον στέλνεις
για να μαθαίνει γράμματα να πει την αλφαβήτα
και στο ραβδί ακούμπησε να πει την αλφαβήτα
και το ραβδί ήταν ξερό και βλάστησε κλωνάρι
και πάνω στο κλωνάρι του πέρδικες ελαλούσαν
δεν ήταν μόνο πέρδικες ήταν και περιστέρια.
Σ’ αυτό το σπίτι που ’ρθαμε πέτρα να μη ραγίσει
κι ο νοικοκύρης του σπιτιού χίλια χρόνια να ζήσει.

Aμήν και του χρόνου.